મજૂરી કરી નિર્વાહ ચલાવતાં અસંખ્ય સમાજનાં પરિવારોને રહેવા માટેની વ્યવસ્થા નથી. આ અરજદારોએ તાલુકા વિકાસ અધિકારીને લેખિતમાં રજૂઆત કરી છે અને પ્લોટ ફાળવવામાં ન આવે તો ગાંધી ચીંધ્યા માર્ગે આંદોલન કરવાની ચીમકી આપી છે. આ અરજદારોએ પોતાને પ્લોટ ફાળવવામાં આવે તો થતો સરકારી ખર્ચ ભરવા પણ તૈયાર હોવાની ખાત્રી આપી છે તેમ છતાં તેમને ગોઝારિયા ગ્રામ પંચાયત રહેણાંકના પ્લોટ ફાળવતી ન હોવાની બૂમ ઉઠવા પામી છે. તેમની માંગણી સાથે સંમત ગોઝારિયાના આગેવાનો ભીખાભાઈ પટેલ, રમેશભાઈ પટેલ વગેરે પણ તાલુકા પંચાયત આવી પહોંચ્યા હતા અને ગામના રાવળ (યોગી) સમાજનાં મકાન વિહોણાં પરિવારોને પ્લોટ ફાળવી આપવા માંગણી કરી છે. અરજદારોને પૂછતાં તેમણે જણાવ્યું હતું કે, કલેકટરે ગોઝારિયા ગ્રામ પંચાયતની હદમાં એક એકર જમીન નીમ કરી છે અને ગામઠામની જગ્યાનો કોઈ અભાવ નથી તેમ છતાં પણ તેમને રહેણાંક માટે પ્લોટ ફાળવી આપવામાં આવતા નથી આ પરિવારોને રહેણાંક માટે પ્લોટ કે મકાન ફાળવી આપવામાં નહીં આવે તો અરજદારોએ ગાંધી ચીધ્યાં માર્ગે આંદોલન કરવાની ચીમકી ઉચ્ચારી છે.